Փեթոն Օսվալթ

**Օսվալթ Փիթեր Փեթոն** (, ), ամերիկացի ստենդափ-կատակերգու, դերասան և սցենարիստ։ Հայտնի է «Քվինսի արքան» (1998-2007) կատակերգությունում Սպենսեր Օլչինի դերով, «Ռատատույ» (2007) մուլտֆիլմում Ռեմիի հնչյունավորմամբ, ինչպես նաև «Գործակալներ „Վ.Ա․Հ․Ա․Ն․“» (2014-2020) սերիալում Կյոնիգ եղբայրների դերով։

## Վաղ տարիներ
Օսվալթը ծնվել է Վիրջինիայում (Պորտսմութ), Կարլ և Լարրի Ջեյ Օսվալթների ընտանիքում։ Սովորել է Աշբերնի *Broad Run High School* դպրոցում, որն ավարտել է 1987 թվականին, ապա ավարտել է Ուիլյամսբերգի Վիլհելմի և Մարիայի քոլեջը։

## Կարիերա
Օսվալթը սկսել է ելույթ ունենալ ստենդափ-շոուներում 1980-ական թվականների վերջերից։ Նա գրել է «Խելահեղ հեռուստատեսություն» սկետչ-շոուի սցենարը, ապա ստացել «Քվինսի արքան» սերիալի գլխավոր դերերից մեկը, որտեղ նա նկարահանվել է 1998-2007 թվականներին։

2004 թվականին Օսվալթը թողարկել է *Feelin’ Kinda Patton* կատակերգական ալբոմը, 2007 թվականի հուլիսի 10-ին՝ *Werewolves and Lollipops* երկրորդ ալբոմը *Sub Pop* ստուդիայում, 2009 թվականի օգոստոսի 23-ին՝ *My Weakness is Strong,* երրորդ ալբոմը, որը առաջադրվել է «Գրեմմի» մրցանակաբաշխությանը։

2007 թվականին Օսվալթը հնչյունավորել է առնետ Ռեմիին, «Ռատատույ» անիմացիոն ֆիլմում։ 2014-2020 թվականներն նա հայտնվել է «Գործակալներ „Վ.Ա․Հ․Ա․Ն․“» սերիալի 10 սերիաներում, խաղալով Կյոնիգ եղբայրների դերը։

2026 թվականին օգոստոսին Օսվալթը հայտարարեց, որ զբաղված է իր մահացած կնոջ՝ Միշել Մակնամարիի Գոլդեն Սթեյթի մարդասպանի մասին վավերագրական գիրքն ավարտելով, որը անավարտ մնաց իր մահվանից հետո։ 2017 թվականին Օսվալթը հայտարարեց, որ *I’ll Be Gone In The Dark* գիրքը, կհրապարակվի 2018 թվականի փետրվարի 27-ին։ Գրքի թողարկումից երկու ամիս էլ չանցած՝ 2018 թվականի ապրիլի 25-ին Սակրամենտո շրջանի ոստիկանությունը հայտարարեց, որ Գոլդեն Սթեյթի մարդասպանը հայտնաբերված է և պետք է ձեռբակալվի։ Օսվալթը իր Ինստագրամյան էջում հրապարակեց տեսանյութ, ասելով․ «Ինձ թվում է, որ դու բռնել ես նրան, Միշել»։ Օսվալթը նաև ավելացրել է, որ կցանկանար այցելել կասկածյալին, եթե նա իսկապես մարդասպանն է. «չհիանալով կամ չզարմանալով՝ նրան տալ այն հարցերը, որոնց Մակնամարան ցանկանում էր պատասխանել գրքի վերջում»:

## Անձնական կյանք
2005 թվականի սեպտեմբերի 24-ին Օսվալթը ամուսնացել է գրող Միշել Մակնամարայի հետ։ Նրանց աղջիկը, Էլիս Ռիգնի Օսվալթը, ծնվել է 2009 թվականին։ 2016 թվականի ապրիլի 21-ին, Մակնամարան մահացավ քնում, իր ընտանիքի Կալիֆոռնիա նահանգի, Լոս-անջելեսի տանը։ Նրա մահը եղել է նախկինում չախտորոշված ​​սրտի հիվանդության և նշանակված դեղամիջոցների (Ադդերալ, Կսանակս և Ֆենտանիլ) բարդությունների հետևանք: «Գոլդբերգի» սերիալի երրորդ եթերաշրջանի եզրափակիչ դրվագը, նվիրված էր նրան։

2017 թվական հուլիսին հայտարարվեց, որ Օսվալթը նշանվել է դերասանուհի Մերեդիտ Սելենջերի հետ։ Նրանք ամուսնացել են նույն տարվա նոյեմբերին։

## Ընտրված կինեմատոգրաֆիա
### Կինո և հեռուստատեսություն

### Խաղեր

## Սկավառակագրություն
### Ալբոմներ

### LP ձայնագրություններ
* *Patton vs. Alcohol vs. Zach vs. Patton* (2005) Զաք Գալիֆիանակիսի հետ
* *Melvins/Patton Oswalt split 7" (2006) The Melvins-ի հետ*
* *Comedians of Comedy Tour 3"CD (2006)*
* *The Pennsylvania Macaroni Company* (2006) Բրայան Պոսենի, Մարիա Բամֆորդի և Էվգենի Միրմանի հետ
* *Frankensteins and Gumdrops*  (2008)

### համատեղ ալբոմներում
* *Beth Lapides' Un-Cabaret -* The Good, The Bad, and the Drugly *(2006)*
* *Beth Lapides' Un-Cabaret -* The Un & Only *(2002)*
* *Comedy Death-Ray (2007)*

### DVD-ներ
* *No Reason to Complain* (DVD) (2004)
* *My Weakness Is Strong!* (DVD) (2009)

### DVD-ում
* *Rock Against Bush, Vol. 2 DVD (2004)*
* *The Comedians of Comedy: Live at the El Rey (2005)*
* *The Comedians of Comedy: Live at the Troubadour (2007)*
* Super High Me DVD (2007)

## Հրապարակումներ
* *JLA: Welcome to the Working Week* (DC Comics, 2003)
* *The Overrated Book* (Հենրի Հ. Օուինգսի հետ համահեղինակ, 2006)
* *The Goon noir* (Թոմաս Լենոնի, Սթիվ Նալսի և Էրիկ Պոուելի հետ համահեղինակ, 2007)
* *The Rock Bible: Unholy Scripture for Fans & Bands* (Հենրի Հ. Օուինգսի հետ համահեղինակ, 2008)
* *Zombie Spaceship Wasteland* (2011)

## Ծանոթագրություններ

Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հնչյունավորողներ